Brøyt

miniatyr|Brøyt X3b
BRØYT var et varemerke for firmaet Brødrene Søyland A/S, senere Brøyt A/S, som ble grunnlagt som «Bryne Jern og Treindustri» i 1949 av brødrene Kristian Søyland og Ingebret Søyland.

Firmaet produserte diverse redskaper med tilknytning til jordbruk i fabrikklokalene på Bryne på Jæren. Gravemaskinene ble ofte bare kalt Brøyt eller Brøyten.

 Gravemaskiner 
Brøyt var i en periode teknisk overlegen andre gravemaskiner i samme størrelsesklasse, og navnet «Brøyt» ble i Norge synonymt med «gravemaskin», selv om maskinen var av et annet merke. De første modellene, fra og med X2, hadde to stål- og to gummihjul uten drift, men dro seg fram med graveaggregatet over steiner og andre hindringer. Hjul uten fremdrift reduserte prisen, men var en ulempe når maskinen skulle flytte seg for egen maskin. Man kunne montere flyteplater på understellet for å bedre flyteevnen på bløt myr. Brøyt hjulmaskiner kan transporteres langs landevei på to hjul hengende etter en lastebil med skuffa plassert i lasteplanet på en pigg som kalles Brøyt-piggen. Senere kom modeller med beltedrift og hjuldrift, som kunne kjøre for egen maskin. Brøyten var velegnet til nydyrking,Pedersen, S.A.B., Brøyt-gründer Kristian Søyland, Rogaren, nr 23, des. 2003.Jøssang, L.G., Industrieventyret på Jæren 1800-2000, Det Norske Samlaget, 2004. og for mange, særlig på Jæren, ble Brøyten selve symbolet på nydyrking.

Brøyt opplevde en framgangsrik tid da selskapet var markedsledende i Skandinavia og 40 % av produksjonen gikk til eksport. Kaldnes Mekaniske Verksted ble i 1964 tildelt produksjonslisens for Brøyt X2 og senere X2B i 1969 og produserte i alt 639 gravemaskiner.Aktieselskabet Kaldnæs Patentslip og Mekaniske værksted, sammendrag fra boken «Nå tutær'em på Kaldnes!», Stedet, menneskene og bedriften, besøkt 11. august 2009 Senere fikk bedriften økonomiske problemer.* Det kom delvis av at konkurrentene hadde større produksjon og derfor lavere kostnader enn Brødrene Søyland. Dessuten minsket salget ettersom staten på slutten av 1970-tallet opphevet ordningen med nydyrkingstilskudd. I 1981 ble bedriften refinansiert, og den svenske gravemaskinprodusenten Åkermans kom inn som eier. Produksjonen ble i samme periode lagt mer om til spesialmaskiner. En del av maskinene ble en tid solgt under navnet BRØYT-Åkermans. Den 30. september 1983 ble Brøyt startet opp igjen med frisk kapital. Åkermans var da delvis ute av bildet, men holdt fortsatt fast ved belteforbudet som trådte kraft i 1981. Da Brown Engineering kjøpte Brøyt 14. januar 1988, var forutsetningen at belteforbudet skulle ligge igjen. Åkerman tok dette til retten, men tapte saken, og dermed ble belteforbudet opphevet og Åkerman måtte betale saksomkostningene. Brown solgte også rettighetene til X21 til Kina i 1989, og utviklet X45TB for å ha en bakgraver i 45 tonn-klassen som konkurrerte mot de andre merkene. Dette ble aldri noe suksess, og i 1990 gikk Brown Engineering konkurs med en gjeld på 600 millioner kroner, hvorav Kredittkassen måtte dekke om lag 200 millioner. I 1990 Ble Brøyt International startet opp med fokus på produksjon av forgravere, og det varte frem til oppkjøpet i 1999.

Åkermans ble kjøpt opp av VME Group i 1991, som i 1995 ble til Volvo Construction Equipment. I 1999 kjøpte Sandvik Tamrock Brøyt, som var en ledende produsent av forgravere for bergverksindustrien, og flyttet produksjonen til Tammerfors i Finland. Det ble da dannet et nytt firma på Bryne som produserte deler til forgraverne som ble satt sammen i Finland. Driften ble lagt ned i 2005, og det innebar slutten for Brøyt i Norge. Sandvik Mining and Construction stanset produksjonen av Brøyt-forgravere i 2008 grunnet lavt produksjonsvolum kombinert med ingeniørbehov for å opprettholde og videreutvikle konseptet. BRØYT er nå et varemerke eid av Sandvik Mining and Construction.Patentstyret: Varemerket BRØYT , Innehaver: Sandvik Tamrock Corp, Kunngjort reg. dato: 2000.07.17, Norsk varemerketidende, nr. 29, 2000.07.17 NO, side 11, ISSN 0803-6977, besøkt 11.08.2009

Brøyts industrianlegg på Ree på Bryne er omdannet til Ree Næringspark og huser et industrimiljø som også omfatter Rogaland Maskinservice, som kjøpte Brøyts restlager og blant annen virksomhet selger deler til brøyteiere.

 Industridesign 
I 1963 ble industridesigneren Thorbjørn Rygh engasjert av Brødrene Søyland for å gi form til en nyutviklet gravemaskin (X3«How an Excavator Got Aesthetic Pretensions—Negotiating Design in 1960s’ Norway», Kjetil Fallan, NTNU, Journal of Design History 2007 20(1):43-59; doi:10.1093/jdh/epl041, besøkt 11. august 2009) som var konstruert uten fremdrift på hjulene, der prinsippet var at skuffen skulle trekke den fremover. Bedriften hadde utviklet en prototype, og Rygh ga maskinen et, etter hans skjønn, mer fremtidsrettet formuttrykk innenfor de rammer som bedriftens produksjonsutstyr tillot. Han var ansvarlig for utformingen av hele maskinen, etter anvisninger fra ingeniørene. Etter hvert ble han løpende konsultert om alle forandringer ved maskinene, også om detalljer som plasseringen av bokstaver for typebetegnelse. Samarbeidet varte frem til 1975.Thorbjørn Rygh, Norsk biografisk leksikon (NBL), besøkt 11. august 2009

Rygh ønsket å lage en ergonomisk mønsterarbeidsplass av førerhuset ved å registrere og analysere  type og hyppighet av forskjellige belastningsskader som føreren var utsatt for. Dette mente han skulle bli Brøyts fortrinn i den stadig sterkere konkurransen fra utenlandske produsenter. Arbeidet kom imidlertid ikke i gang før bedriften måtte nedlegge.

 Modeller 

 Brødrene Søyland 
Ingebret og Kristian Søyland som begge var oppvokst på Nærbø utviklet og produserte verdens første helhydrauliske selvgående gravemaskin. Den første Brøyt X ble presentert i 1956 og ble en suksess. Selskapet Br. Søyland AS ble etablert for å produsere og videreutvikle den, og vokste til en av de største industribedriftene på Jæren.

Den første Brøyt X var konstruert for å henge bak en traktor. Den senere Brøyt X2 var konstruert helt fra bunnen av som en rundtsvingende hydraulisk gravemaskin med motoren plassert på rammen. Ingen hadde konstruert en maskin som brukte skuffen til å trekke seg fram. Den første maskinen hadde flyhjul bak og en støttelabb foran. Hjulene ble låst med en hydraulisk låsepinne. Etterspørselen etter Brøyt var stor. På det meste var leveringstiden oppe i halvannet år. Utvidelser av fabrikken var nødvendig, og i 1961 kunne den flytte inn i nye lokaler på Ree. De første wiredrevne Brøytene ble solgt av Eikmaskin, men fra og med Brøyt X2 var det Maskin A/S K Lund & Co som stod bak salget.

Nå ble det også begynt med eksport av Brøyt, samtidig som større maskiner ble utviklet. Brøyt X3 kom på markedet i 1965. Særlig ble Tsjekkoslovakia et viktig marked. I 1976 kom Brøyt nummer  ut fra fabrikken på Ree.

 Modellbetegnelser 

Brøyts modellbetegnelser 
 K = Vaier, drift fra traktorens kraftuttak
X = Hydraulisk, drevet av egen dieselmotor
B = Bakgraver
T = Belter (tracked)
M = Hjuldrift
D = Diesel
W = Hjul (wheeled)
TL = Belter (tracked long)
EL = Elektrisk motor
XL = Liten
TB = Belter (bakgraver, tracked backhoe)
WB = Hjul (bakgraver, wheeled backhoe)
TF = Belte (forgraver, tracked fronthoe)
WF = Hjul forgraver
MF = Hjuldrift forgraver
 ED = Hybrid
 WED = Hybrid hjulmaskin
 TED = Hybrid Beltemaskin
 MED = Hybrid Hjul maskin med hjuldrift
II =  Serie 2 mange forbinner dette med da Turbo kom på X21 men egentlig er det tegn for en forbedring av en maskin type brukt på f.eks X4 . Serie II på X21 ble standar gitt med Turbo mens Mellomsylinder var ekstra utstyr.
 For og bakgravere 
Info : Om en modell type både med hjul og belter eller feks EL og hjul drift er oppgit med samme antall produserte, betyr det at de går under samme serie nr og tall for hvor mangen som er laga eksakt av hjul og belter er uvist.

Gravemaskiner produsert av Brødrene Søyland på Bryne:
 4K Slept etter traktor 
5K Slept etter traktor 
X (Prototype til X2) Hjulmaskin 
XL (prototype) Hjulmaskin 
 X2  Hjulmaskin
 X2  Hjulmaskin 
 X2M Hjulmaskin med drift 
 X2T Beltemaskin 
 X2B Hjulmaskin 
 X3 Forgraver hjulmaskin 
X3B (prototype av X4) hjulmaskin 
X3EL 
 X4 Hjulmaskin
X4 II Hjulmaskin 
 X4T Beltemaskin 
X4T II Beltemaskin 
 X4EL Hjulmaskin med EL drift 
 X12M Hjulmaskin (Eder)
 X20 Hjulmaskin
 X20T Beltemaskin 
 X20TL Beltemaskin 
X21 Hjulmaskin 
X21 TL Beltemaskin
 X21 (II Turbo) hjulmaskin 
 X21 TL (II Turbo) Belter 
X22 (prototyper) 
X22TL (prototype) 
 X30 Hjulmaskin 
 X30T Beltemaskin 
 X31 Hjulmaskin 
 X31TL Beltemaskin 
 X40 Hjulmaskin 
 X41 Hjulmaskin 
X41EL Hjulmaskin 
X42/X42WF Hjulmaskin 
X42TF Beltemaskin 
 X42EL Hjulmaskin med EL Drift
X42M Hjulmaskin med Drift
X42MF Hjulmaskin med Drift 
X42TB (Prototype av X45TB) 
 X43WF Hjulmaskin 
X43ED Første Hybrid var kun som Beltemaskin 
X4WED Hybrid Hjulmaskin 
X43TED Hybrid Beltemaskin 
 X45TB Beltemaskin med monobom B-graver 
X45EL Montert kun på båt 
X45WB Prototype kom aldri i prod
 X50 Hjulmaskin 
X50EL Hjulmaskin med EL Drift 
X50M Hjulmaskin med Drift 
 X51 (Prototype) 
 X52 / X52WF Hjulmaskin 
X52MF Hjulmaskin 
X52EL Hjulmaskin
 X52TF Hjulmaskin 
 X53WED Hjulmaskin 
X53MED Hjulmaskin 
X53TED Hjulmaskin 
 D600W/ED600W Hjulmaskin 
 D600T/ED600T Beltemaskin
 D800W/ED800W Hjulmaskin
 D800T/ED800T Beltemaskin
 D1000W/ED1000W Hjulmaskin
 D1000T/ED1000T Beltemaskin 

 Eder (Tyskland) 
Brøyt hadde samarbeid med Eder om å konstruere hjulmaskiner med drift for å ha flere maskinvarianter.

Det ble ingen suksess, og i det hele ble det kun produsert femten X12M, som egentlig var rene Eder-maskiner med brøythytte, stikke og skuffe. 

Da Brøyt avsluttet samarbeidet, kjøpte Cat selskapet Eder.

 Sandvik Tamrock 
 Modellbetegnelser 
Modellbetegnelser for forgravere produsert av Sandvik Tamrock i Finland. Disse er først produsert på Bryne frem til midten av 2001:
 600/800/1000 = Serie-/modellbetegnelse som angir maskinens lastekapasitet i snitt per time, for eksempel tilsvarer D1000 =  tonn i timen.
 D = Dieselmotor 
 ED = Både elektrisk og dieselmotor (hybrid)
 W = Hjul (wheels)
 T = Belter (tracks)

 Forgravere 
Forgravere produsert av Sandvik Tamrock i Finland:
 Brøyt 600-serien
 D 600 W
 ED 600 W
 ED 600 W COMPACT
 D 600 T
 ED 600 T
 ED 600 T COMPACT
 Brøyt 800-serien
 D 800 W
 ED 800 W
 D 800 T
 ED 800 T
 Brøyt 1000-serien
 D 1000 W
 ED 1000 W
 D 1000 T
 ED 1000 T

 Utmerkelser 
 1975: Norges Eksportråds eksportpris for året 1974
 1979: NTNFs ærespris «For å konstruere, videreutvikle, produsere og markedsføre en norsk gravemaskin som nå markedsføres under navnet BRØYT»Gjensyn med NTNFs ærespris , STEP rapport R-09 2001 av Morten Staude, Oslo, november 2001, ISSN 0804-8185, besøkt 11.08.2009

 Referanser 

 Kilder 
 Intervju med Kristian Søyland i Rongaren, Informasjonsblad fra Risa-konsernet, desember 2003. Nettutgave
 Lars Gaute Jøssang: Brøytoppfinnerane i Kolheia. I Målfrid Grimstvedt. m. fl. Sjå Jæren Årbok for Jærmuseet 1991.
 Lars Gaute Jøssang: Industrieventyret på Jæren : 1800-2000, Nærbø 2004 ISBN 82-521-6436-6

 Eksterne lenker 

 The Ultimate Digging Machine, brosjyre for Brøyt forgravere, Sandvik Tamrock Corp., Turku, Finland (WebCite-arkiv)
 «Hareids beste brøyt», film som viser graving med Brøyt X2
 broyt.net

Kategori:Anleggsmaskinprodusenter
Kategori:Tidligere norske industriselskaper
Kategori:Varemerker
Kategori:Jæren
Kategori:Selskaper etablert i 1949
Kategori:Næringsliv i Time